Minu töökoha lähedal toimub igal pühapäeval Feria de Mataderos, mis on kahtlemata kõige poosem laat Buenos Aireses. Või no vähemalt nendest, mida mina olen külastanud. Kuna ta on linnast suht kaugel, siis pole seal nii palju turiste kui teistel laatadel. Sellest tulenevalt on odavamad ka hinnad ja turistinänni osakaal tootesortimendis on väiksem. Lisaks saab õppida kohalikke rahvatantse ning neid samas ka kohe harjutama hakata, sest erinevad live folkbändid ja rahvuslikes riietes tantsukollektiivid tuuseldavad platsil kustumatu innuga.